cyanic-selkie/wikianc huggingface dataset:
Παρατηρήσιμο σύμπαν
Το σύμπαν σε σχέση με το παρατηρήσιμο σύμπαν
Τόσο τα εκλαϊκευμένα όσο και τα επιστημονικά άρθρα στην κοσμολογία χρησιμοποιούν συχνά τον όρο "σύμπαν" εννοώντας το "παρατηρήσιμο σύμπαν". Αυτό μπορεί να δικαιολογηθεί καθώς δεν θα μπορέσουμε ποτέ να μάθουμε το οτιδήποτε μέσω άμεσου πειραματισμού για οποιοδήποτε σημείο του σύμπαντος το οποίο δεν είναι ορατό σε εμάς, παρόλο που πολλές αναγνωρισμένες επιστημονικές θεωρίες προϋποθέτουν ένα σύμπαν πολύ μεγαλύτερο από το παρατηρήσιμο. Δεν υπάρχει κανένα στοιχείο το οποίο να δείχνει ότι τα όρια του παρατηρήσιμου σύμπαντος αποτελούν τα όρια του συνολικού σύμπαντος, καθώς επίσης κανένα από τα επικρατέστερα κοσμολογικά μοντέλα δεν προτείνει ότι το σύμπαν έχει όρια, παρόλο που μερικά μοντέλα προτείνουν ότι είναι άμετρο αλλά όχι άπειρο όπως ένα περισσοτέρων διαστάσεων ανάλογο του σχήματος της επιφάνειας μιας δισδιάστατης σφαίρας η οποία δεν είναι άπειρη αλλά δεν έχει άκρα. Είναι εύλογο το γεγονός ότι ο αριθμός των γαλαξιών στο παρατηρήσιμο σύμπαν μας αποτελεί ένα πολύ μικρό μέρος του συνόλου των γαλαξιών που υπάρχουν στο σύμπαν μας. Σύμφωνα με τη θεωρία της κοσμικής διαστολής και τον εμπνευστή της, Άλαν Γκουθ (Alan Guth), εάν υποτεθεί ότι η διαστολή ξεκίνησε περίπου 10−37 δευτερόλεπτα μετά από το Big Bang, τότε με βάση την εύλογη υπόθεση ότι το μέγεθος του σύμπαντος εκείνη την περίοδο ήταν ίσο με το γινόμενο της ταχύτητας του φωτός επί την ηλικία του προκύπτει το συμπέρασμα ότι στο παρόν το μέγεθος του σύμπαντος είναι τουλάχιστον 3 x 1023 φορές μεγαλύτερο από το μέγεθος του παρατηρήσιμου σύμπαντος. Υπάρχουν επίσης χαμηλότερες εκτιμήσεις οι οποίες υποστηρίζουν πως το σύμπαν είναι κάτι παραπάνω από 250 φορές μεγαλύτερο από το παρατηρήσιμο σύμπαν.
Εάν το σύμπαν είναι πεπερασμένο αλλά απεριόριστο, είναι επίσης πιθανό το σύμπαν να είναι μικρότερο από το παρατηρήσιμο σύμπαν. Σε αυτή την περίπτωση, το ότι βλέπουμε πολύ μακρινούς γαλαξίες μπορεί στην πραγματικότητα να είναι αντίγραφα άλλων κοντινών γαλαξιών, τα οποία σχηματίζονται από φως το οποίο κάνει κυκλικές διαδρομές στο σύμπαν. Είναι δύσκολο να ελεγχθεί αυτή η υπόθεση πειραματικά καθώς διαφορετικές εικόνες ενός γαλαξία θα δείχνουν διαφορετικές περιόδους στην ιστορία του, και έτσι ίσως εμφανιστούν εντελώς διαφορετικές. Ο Bielewicz και η ομάδα του υποστηρίζουν ότι έχουν υπολογίσει ένα κατώτατο όριο της τάξεως των 27,9 gigaparsecs (91 δισεκατομμύρια έτη φωτός) στη διάμετρο της επιφάνειας τελευταίας διασποράς (καθώς είναι μόνο ένα κατώτατο όριο, η μελέτη αφήνει ανοιχτή την πιθανότητα ότι το συνολικό σύμπαν είναι πολύ μεγαλύτερο, ίσως και άπειρο). Αυτή η εκτίμηση βασίζεται στην ανάλυση των δεδομένων 7 ετών από το WMAP. Υπάρχουν διαφωνίες σχετικά με την εγκυρότητα της μελέτης.
Μέγεθος
Η συνκινούμενη απόσταση από τη Γη ως το άκρο του παρατηρήσιμου σύμπαντος είναι περίπου 14 gigaparsecs (46 δισεκατομμύρια έτη φώτος ή 4,3 x 1026 μέτρα) σε οποιαδήποτε κατεύθυνση. Έτσι,το παρατηρήσιμο σύμπαν είναι μια σφαίρα με διάμετρο περίπου 29 gigaparsecs (93 δισεκατομμύρια έτη φωτός ή 8,8 x 1026 μέτρα).
Τα μεγέθη που αναφέρονται παραπάνω αφορούν το παρόν (σε κοσμολογικό χρόνο) και όχι αποστάσεις τη χρονική περίοδο που εκπέμφθηκε το φως. Για παράδειγμα,η μικροκυματική ακτινοβολία υπόβαθρου που βλέπουμε τώρα εκπέμφθηκε την περίοδο του διαχωρισμού των φωτονίων,ο οποίος εκτιμάται ότι συνέβη περίπου 380.000 χρόνια μετά το Big Bang, το οποίο συνέβη περίπου 13,8 δισεκατομμύρια χρόνια πριν. Αυτή η ακτινοβολία εκπέμφθηκε από ύλη η οποία είχε συμπυκνωθεί σε γαλαξίες,οι οποίοι γαλαξίες στο παρόν υπολογίζονται ότι απέχουν από εμάς 46 δισεκατομμύρια χρόνια. Για να υπολογίσουμε την απόσταση από αυτή την ύλη την χρονική περίοδο που εκπέμφθηκε το φως, θα πρέπει πρώτα να λάβουμε υπόψιν πως σύμφωνα με την εξίσωση Friedmann–Lemaître–Robertson–Walker η οποία χρησιμοποιείται στο μοντέλο διαστολής του σύμπαντος, εάν στην παρούσα φάση λαμβάνουμε φως με ερυθρή μετατόπιση μεγέθους z, τότε ο παράγοντας κλίμακας τη χρονική περίοδο που εκπέμφθηκε το φως δίνεται από την εξίσωση:
.
Τα αποτελέσματα της εννιαετούς μελέτης του WMAP σε συνδυασμό με άλλες μετρήσεις προσδιορίζουν τον συντελεστή ερυθράς μετατόπισης του διαχωρισμού των φωτονίων ως z = 1091,64 ± 0,47, κάτι το οποίο υπονοεί ότι ο παράγοντας κλίμακας την περίοδο του διαχωρισμού των φωτονίων θα ήταν 1⁄1092.64. Έτσι αν η ύλη που εξέπεμψε τα παλαιότερα φωτόνια της κοσμικής μικροκυματικής ακτινοβολίας υποβάθρου έχει παρούσα απόσταση 46 δισεκατομμύρια έτη φωτός, τότε την περίοδο του διαχωρισμού όταν τα φωτόνια είχαν εκπεμφθεί η απόσταση θα ήταν περίπου μόνο 42 εκατομμύρια έτη φωτός.
Παρανοήσεις
Πολλές δευτερεύουσες πηγές έχουν αναφέρει μια πληθώρα λανθασμένων μεγεθών σχετικά με το μέγεθος του παρατηρήσιμου σύμπαντος. Μερικά από αυτά τα μεγέθη παρουσιάζονται παρακάτω, με σύντομες περιγραφές των πιθανών λόγων για τις παρανοήσεις σχετικά με αυτά.
Η ηλικία του σύμπαντος εκτιμάται περίπου στα 13,8 δισεκατομμύρια χρόνια. Ενώ είναι ευρέως αποδεκτό πως τίποτα δε μπορεί να επιταχύνει σε ταχύτητες ίσες ή μεγαλύτερες από την ταχύτητα του φωτός, είναι κοινή παρανόηση ότι η ακτίνα του παρατηρήσιμου σύμπαντος θα πρέπει να είναι μόνο 13,8 δισεκατομμύρια χρόνια. Αυτό θα είχε βάση μόνο αν η επίπεδη, στατική διατύπωση του χωροχρόνου Minkowski στην ειδική σχετικότητα ήταν σωστή. Στο πραγματικό σύμπαν, ο χωροχρόνος καμπυλώνεται με ένα τρόπο ο οποίος ανταποκρίνεται στη διαστολή του διαστήματος, όπως αποδεικνύεται από το νόμο του Χαμπλ. Οι αποστάσεις που προκύπτουν από την ταχύτητα του φωτός πολλαπλασιασμένη επί ένα κοσμολογικό χρονικό μεσοδιάστημα δεν έχουν άμεση φυσική σημασία.
Αυτό το μέγεθος προκύπτει με τον ίδιο τρόπο με το μέγεθος των 13,8 δισεκατομμυρίων ετών φωτός, αλλά ξεκινώντας από μια λανθασμένη ηλικία του σύμπαντος η οποία κυκλοφόρησε στα ΜΜΕ στα μέσα του 2006.
Πρόκειται για μια διάμετρο η οποία προκύπτει από την (λανθασμένη) ακτίνα των 13,8 δισεκατομμυρίων ετών φωτός.
Το 2003, ο Cornish και οι συνεργάτες του υπολόγισαν το κατώτατο όριο της διαμέτρου του συνολικού σύμπαντος (όχι μόνο του παρατηρήσιμου μέρους), αν αποδεχτούμε ότι το σύμπαν είναι πεπερασμένο σε μέγεθος λόγω του ότι έχει μια ορισμένη τοπολογία, με το χαμηλότερο όριο να βασίζεται στην εκτιμώμενη απόσταση μεταξύ σημείων που μπορούμε να διακρίνουμε σε αντίθετες πλευρές της κοσμικής μικροκυματικής ακτινοβολίας υποβάθρου (CMBR). Εάν το συνολικό σύμπαν είναι μικρότερο από αυτή τη σφαίρα, τότε το φως είχε το χρόνο να διασχίσει τον κύκλο της από τη στιγμή του Big Bang, δημιουργώντας έτσι πολλαπλές εικόνες απομακρυσμένων σημείων στο CMBR οι οποίες θα φαίνονταν σαν μοτίβα επαναλαμβανόμενων κύκλων. Ο Cornish και οι συνεργάτες του ερεύνησαν για κάποιο τέτοιο φαινόμενο σε κλίμακες μέχρι και 24 gigaparsecs (78 δισεκατομμύρια έτη φωτός ή 7,4 x 1026 μέτρα), απέτυχαν να το βρουν και δήλωσαν πως εαν μπορούσαν να επεκτείνουν την έρευνα τους σε όλους τους πιθανούς προσανατολισμούς, τότε θα μπορούσαν να "εξαιρέσουν την πιθανότητα να ζούμε σε ένα σύμπαν μικρότερο από 24 gigaparsecs σε διάμετρο". Οι συγγραφείς εκτίμησαν επίσης ότι "με χάρτες χαμηλότερου θορύβου και υψηλότερης ανάλυσης CMB (από τις αποστολές του WMAP και από το Πλανκ, θα είμαστε σε θέση να διερευνήσουμε για μικρότερους κύκλους και να επεκτείνουμε το όριο περίπου στα 28 γιγαπαρσέκ."" Αυτή η εκτίμηση του μέγιστου χαμηλότερου ορίου που μπορεί να επιτευχθεί από μελλοντικές παρατηρήσεις ανταποκρίνεται σε μια ακτίνα 14 γιγαπαρσέκ ή περίπου 46 δισεκατομμυρίων ετών φωτός, περίπου ίδια με την τιμή για την ακτίνα του παρατηρήσιμου σύμπαντος (του οποίου η ακτίνα προσδιορίζεται από τη σφαίρα της Κοσμικής Μικροκυματικής Ακτινοβολίας Υποβάθρου) η οποία αναλύθηκε στην εισαγωγική ενότητα. Ένα άρθρο του 2012 που ανήκει στους περισσότερους από τους συγγραφείς της εργασίας του Cornish και των συνεργατών του έχει επεκτείνει το παρόν χαμηλότερο όριο σε μια διάμετρο της τάξεως του 98,5% της διαμέτρου της σφαίρας της Κοσμικής Μικροκυματικής Ακτινοβολίας Υποβάθρου ή περίπου 26 γιγαπαρσέκ.
Αυτό το μέγεθος προκύπτει από το διπλασιασμό των 78 δισεκατομμυρίων ετών φωτός λόγω της υπόθεσης ότι πρόκειται για ακτίνα. Καθώς τα 78 δισεκατομμύρια χρόνια είναι ήδη μια διάμετρος (η μελέτη του Cornish και των συνεργατών του αναφέρει "Με την επέκταση της έρευνας σε όλους τους δυνατούς προσανατολισμούς, θα είμαστε σε θέση να αποκλείσουμε την πιθανότητα να ζούμε σε ένα σύμπαν μικρότερο από 24 γιγαπαρσέκ σε διάμετρο," και 24 γιγαπαρσέκ είναι 78 δισεκατομμύρια χρόνια), το διψήφιο νούμερο είναι λάθος. Αυτό το μέγεθος προβλήθηκε σε πολύ μεγάλο βαθμό. Το Πανεπιστήμιο Bozeman της Μοντάνα όπου εργάζεται ο Cornish ως αστροφυσικός, εξέδωσε μια ανακοίνωση στην οποία αναφέρει ότι παρατήρησαν το λάθος στη διάρκεια μιας συζήτησης μιας ιστορίας που εμφανίστηκε στο περιοδικό Discover, λέγοντας " Το Discover ανέφερε λανθασμένα ότι σύμπαν είχε μήκος 156 δισεκατομμυρίων ετών φωτός, νομίζοντας ότι τα 78 δισεκατομμύρια ήταν η ακτίνα του σύμπαντος αντί για τη διάμετρο του."
Αυτή η εκτίμηση συνδυάζει το λανθασμένο μέγεθος των 156 δισεκατομμυρίων ετών φωτός με στοιχεία ότι ο Γαλαξίας Μ33 είναι περίπου 15% πιο μακρυά από τις προηγούμενες εκτιμήσεις και για αυτό η σταθερά Hubble είναι 15% μικρότερη. Το μέγεθος των 180 δισεκατομμυρίων ετών φωτός προκύπτει από την αύξηση των 156 δισεκατομμυρίων φωτός κατά 15%.
Μαντία Πραντές
Η Μάντια Πραντές (χίντι: मध्य प्रदेश, κυρ. "κεντρική πολιτεία") είναι μία από τις 28 ομόσπονδες πολιτείες που συγκροτούν σήμερα την Ινδία. Βρίσκεται στο κεντρικότερο τμήμα της χώρας και η συνολική της έκταση είναι 308.245 τ.χλμ., ο δε πληθυσμός της 72,6 εκατομμύρια (απογραφή 2011). Η πρωτεύουσά της είναι η πόλη Μποπάλ. Η Μάντια Πραντές είναι η δεύτερη μεγαλύτερη πολιτεία της Ινδίας σε έκταση και η πέμπτη μεγαλύτερη πολιτεία σε πληθυσμό με πάνω από 72 εκατομμύρια κατοίκους.
Παρατηρήσιμο σύμπαν
Δομή μεγάλης κλίμακας
Ουράνιες μετρήσεις και χαρτογραφήσεις των διάφορων φασμάτων μήκος κύματος της ηλεκτρομαγνητικής ακτινοβολίας (συγκεκριμένα της εκπομπής στα 21 εκατοστά) έχουν προσφέρει πολλές πληροφορίες σχετικά με το περιεχόμενο το χαρακτήρα της δομής του σύμπαντος. Η οργάνωση της δομής φαίνεται να ακολουθεί ένα ιεραρχικό μοντέλο με οργάνωση μέχρι το επίπεδο των υπερσμηνών και των γαλαξιακών νημάτων. Σε μεγαλύτερο επίπεδο, δε φαίνεται να υπάρχει συνεχής δομή, ένα φαινόμενο που έχει αναφερθεί ως το Τέλος του Μεγαλείου.
Μαντία Πραντές
Τον 16ο και 17ο αιώνα, οι αυτόχθονες Γκόντι κυβερνούσαν στην περιοχή. Τον 18ο αιώνα, τον έλεγχο ανέλαβαν οι Μαράτα. Οι Βρετανοί κατέλαβαν την περιοχή το 1820 και από το 1903 έως το 1950 ήταν γνωστές ως Κεντρικές Επαρχίες και Μπεράρ. Το 1956, η Μάντια Μπχάρατ, η Βίντια Πραντές και η Μποπάλ ενώθηκαν για να σχηματίσουν τη νέα πολιτεία της Μάντια Πραντές, η οποία βρίσκεται ανάμεσα στις πεδιάδες του οροπεδίου Ντέκκαν και του ποταμού Γάγγη. Η Μάντια Πραντές είχε τη μεγαλύτερη έκταση από οποιαδήποτε άλλη πολιτεία στην Ινδία μέχρι το 2000, όταν και αποχωρίστηκε από τη νοτιοανατολική περιοχή Τσατίσγκαρ, η οποία ορίστηκε ως ξεχωριστή πολιτεία.
Παρατηρήσιμο σύμπαν
Τείχη, νήματα και κενά
Η οργάνωση της δομής ξεκινά (αν και αμφισβητείται) στο αστρικό επίπεδο, παρόλο που οι περισσότεροι κοσμολόγοι σπανίως επικαλούνται την αστροφυσική σε τέτοια κλίμακα. Οι αστέρες σχηματίζουν γαλαξίες, οι οποίοι με τη σειρά τους σχηματίζουν ομάδες γαλαξιών, σμήνη γαλαξιών, υπερσμήνη, στρώματα, τείχη και νήματα, τα οποία διαχωρίζονται με τεράστια κενά, δημιουργώντας ένα απέραντο δόμημα με μορφή παρόμοια με αυτή του αφρού, που μερικές φορές αναφέρεται ως "κοσμικός ιστός". Πριν το 1989, ήταν κοινή υπόθεση ότι τα σμήνη γαλαξιών, που υπακούν στο θεώρημα Virial ήταν οι μεγαλύτερες δομές που υπάρχουν, και ότι ήταν κατανεμημένα ομοιόμορφα στο σύμπαν προς κάθε κατεύθυνση. Όμως, από τις αρχές της δεκαετίας του 1980, όλο και περισσότερες δομές έχουν ανακαλυφθεί. Το 1983, ο Άντριαν Γουέμπστερ αναγνώρισε το Webster LQG, ένα μεγάλο γκρουπ κβάζαρ το οποίο αποτελείται από 5 κβάζαρ. Η ανακάλυψη αυτή ήταν η πρώτη αναγνώριση μιας δομής μεγάλης κλίμακας και έχει αυξήσει τις πληροφορίες σχετικά με τη γνωστή ομαδοποίηση της ύλης στο σύμπαν. Το 1987, ο Ρόμπερτ Μπρεντ Τάλι αναγνώρισε το σύμπλεγμα υπερσμήνος Ιχθύος - Κήτους, το γαλαξιακό νήμα στο οποίο εδρεύει ο γαλαξίας μας. Έχει μήκος περίπου 1 δισεκατομμύριο έτη φωτός. Το ίδιο έτος, ανακαλύφθηκε μια ασυνήθιστα μεγάλη περιοχή χωρίς γαλαξίες, το Γιγαντιαίο Κενό, το οποίο έχει μήκος περίπου 1,3 δισεκατομμύρια έτη φωτός. Με βάση τα δεδομένα από τη μετατόπιση προς το ερυθρό, το 1989, η Μάργκαρετ Γκέλερ και ο Τζον Χάκρα ανακάλυψαν το "Μεγάλο Τείχος", ένα στρώμα γαλαξιών με μήκος μεγαλύτερο των 500 εκατομμυρίων ετών φωτός και πλάτος 200 εκατομμύρια έτη φωτός αλλά πάχος μόνο 15 εκατομμύρια έτη φωτός. Η ύπαρξη αυτής της δομής διέφευγε από τους επιστήμονες για τόσο καιρό επειδή απαιτείται εντοπισμός της θέσης των γαλαξιών σε τρεις διαστάσεις, κάτι το οποίο περιλαμβάνει συνδυασμό των πληροφοριών τοποθεσίας των γαλαξιών με τις πληροφορίες από τη μετατόπιση προς το ερυθρό. Δύο χρόνια αργότερα, οι αστρονόμοι Ρότζερ Κλόους και Λουίς Καμπουζάνο ανακάλυψαν την ομάδα κβάζαρ Clowes–Campusano LQG, μια μεγάλη ομάδα η οποία έχει έκταση 2 δισεκατομμύρια έτη φωτός στο πλατύτερο σημείο της και ήταν η μεγαλύτερη γνωστή δομή στο σύμπαν την περίοδο που ανακοινώθηκε. Τον Απρίλιο του 2003, μια άλλη δομή μεγάλης κλίμακας ανακαλύφθηκε, το Μεγάλο Τείχος Sloan. Τον Αύγουστο του 2007, ένα πιθανό υπερκενό ανιχνεύτηκε στον αστερισμό Ηριδανό. Συμπίπτει με το "Ψυχρό σημείο της κοσμικής μικροκυματικής ακτινοβολίας υποβάθρου", μια ψυχρή περιοχή στο μικροκυματικό φάσμα, η οποία δεν θα έπρεπε να υπάρχει σύμφωνα με το επικρατέστερο κοσμολογικό μοντέλο. Αυτό το υπερκενό θα μπορούσε να προκαλεί το ψυχρό σημείο, αλλά για να συμβαίνει αυτό θα πρέπει να είναι απίστευτα μεγάλο, πιθανότατα 1 δισεκατομμύριο έτη φωτός σε μήκος, όσο μεγάλο είναι και το Γιγαντιαίο Κενό που αναφέρθηκε νωρίτερα. Μια άλλη δομή μεγάλης κλίμακας είναι ο "Νεοανακαλυφθείς Σβόλος", ένα σύνολο γαλαξιών και τεράστιων θυλάκων αερίων που έχει μήκος περίπου 200 εκατομμύρια έτη φωτός.
Μαντία Πραντές
Η οικονομία της Μάντια Πραντές είναι η 10η μεγαλύτερη στην Ινδία (2020-2021), με ακαθάριστο εγχώριο πολιτειακό προϊόν (GSDP) 9.09 τρισ. ρούπιες (130 δισ. δολάρια ΗΠΑ) και έχει το 26ο υψηλότερο κατά κεφαλήν εισόδημα της χώρας 98.418 ρούπιες (1.324 δολάρια ΗΠΑ). Η γεωργία είναι η κύρια πηγή εσόδων για την οικονομία. Οι κύριες καλλιέργειες είναι το σιτάρι, το ρύζι και το βαμβάκι. Η περιοχή είναι πλούσια σε ορυκτούς πόρους, όπως ο βωξίτης, το σιδηρομετάλλευμα και το μαγγάνιο. Ειδικά η Μποπάλ έχει πολλές χημικές και ηλεκτρικές βιομηχανίες.
Παρατηρήσιμο σύμπαν
Τείχη, νήματα και κενά
Σε πρόσφατες μελέτες το σύμπαν παρουσιάζεται ως ένα σύνολο σχεδόν σφαιρικών κενών, τα οποία διαχωρίζονται από στρώματα και νήματα γαλαξιών, με τα υπερσμήνη να εμφανίζονται ως κατά καιρούς σχετικά πυκνά στίγματα. Αυτό το σύνολο είναι καθαρά ορατό στην χαρτογράφηση 2dF Galaxy Redshift Survey. Στην εικόνα φαίνεται μια τρισδιάστατη απεικόνιση των εσωτερικών μερών της χαρτογράφησης η οποία αποκαλύπτει μια εντυπωσιακή άποψη των κοσμικών δομών στο κοντινό σύμπαν. Μερικά υπερσμήνη ξεχωρίζουν, όπως το Μεγάλο Τείχος Sloan.
Μαντία Πραντές
Πάνω από το 30% της έκτασης της Μάντια Πραντές είναι δασική. Τα τελευταία χρόνια, η τουριστική βιομηχανία γνώρισε σημαντική ανάπτυξη, με την πολιτεία να βρίσκεται στην κορυφή των Εθνικών Βραβείων Τουρισμού το 2010–11.
Ετυμολογία
Όπως υποδηλώνει το όνομα της πολιτείας - madhya σημαίνει "κεντρική" και pradesh σημαίνει "περιοχή" ή "πολιτεία" - βρίσκεται στην καρδιά της χώρας.
Γεωγραφία
αριστερά|μικρογραφία|Στον χάρτη είναι εμφανής ο ποταμός Νάρμαντα.|250x250εσ Από την πολιτεία περνάει ο ποταμός Νάρμαντα, ο οποίος εκτείνεται μεταξύ των οροσειρών Βίντια και Σάτπουρα. Αυτές οι οροσειρές μαζί με τον ποταμό αποτελούν τα όρια μεταξύ του βορρά και του νότου της Ινδίας. Το υψηλότερο σημείο στην Μάντια Πραντές είναι το όρος Ντούπγκαρ, με υψόμετρο 1.350 μ.
Η πολιτεία συνορεύει στα δυτικά με το Γκουτζαράτ, στα βορειοδυτικά με το Ρατζαστάν, στα βορειοανατολικά με το Ούταρ Πραντές, στα ανατολικά με το Τσατίσγκαρ και στα νότια με τη Μαχαράστρα.
Κλίμα
Το κλίμα στην Μάντια Πραντές διέπεται από ένα μοτίβο καιρού μουσώνων. Οι διακριτές εποχές είναι το καλοκαίρι (Μάρτιος έως τον Μάιο), ο χειμώνας (Νοέμβριος έως Φεβρουάριος) και οι ενδιάμεσοι βροχεροί μήνες του νοτιοδυτικού μουσώνα (Ιούνιος έως Σεπτέμβριος). Το καλοκαίρι είναι ζεστό, ξηρό και φυσάει, ειδικά στο Μποπάλ, οι χαμηλές θερμοκρασίες είναι κατά μέσο όρο περίπου 25 °C, ενώ οι υψηλές θερμοκρασίες συνήθως περίπου 40 °C. Οι χειμώνες είναι συνήθως ήπιοι και ξηροί, με τις ημερήσιες θερμοκρασίες να κυμαίνονται μεταξύ περίπου 10 °C και 25°C. Οι θερμοκρασίες κατά τη διάρκεια της εποχής των μουσώνων κυμαίνονται συνήθως μεταξύ 20 °C και 30 °C.
Η μέση ετήσια βροχόπτωση είναι περίπου 1.100 mm. Γενικά, η βροχόπτωση είναι λιγότερη στα δυτικά και στα βόρεια, με 1.500 mm ή περισσότερα στα ανατολικά, ενώ με 800 mm στα δυτικά. Η κοιλάδα Τσάμπαλ στα βόρεια έχει κατά μέσο όρο λιγότερα από 750 mm βροχόπτωσης ετησίως. Τα περισσότερα μέρη της Μάντια Πραντές λαμβάνουν σχεδόν το σύνολο της βροχόπτωσης κατά τη διάρκεια των μουσώνων. Τέλος, υπάρχει σημαντική βροχόπτωση στο βόρειο τμήμα της πολιτείας τον Δεκέμβριο και τον Ιανουάριο.
Παρατηρήσιμο σύμπαν
Τέλος του Μεγαλείου
Το Τέλος του Μεγαλείου είναι μια κλίμακα παρατηρήσεων, η οποία ανακαλύφθηκε περίπου στα 100 μεγαπαρσέκ (περίπου 300 εκατομμύρια έτη φωτός), όπου τα εξογκώματα που φαίνονται στη δομή μεγάλης κλίμακας του σύμπαντος είναι ομοιογενή και ισοτροπικά, είναι δηλαδή σύμφωνα με την Κοσμολογική Αρχή. Σε αυτή την κλίμακα, καμία ψευδο-τυχαία μορφοκλασματική μορφή δεν είναι εμφανής. Τα υπερσμήνη και τα νήματα που φαίνονται σε μικρότερες μελέτες τυχαιοποιούνται σε βαθμό που η ομαλή κατανομή του σύμπαντος είναι ορατά εμφανής. Αυτή η κλίμακα δεν μπορούσε να παρατηρηθεί μέχρι και τη χαρτογράφηση της ερυθρής μετατόπισης στη δεκαετία του 90.
Παρατηρήσεις
Άλλη μια ένδειξη δομής μεγάλης κλίμακας είναι το "δάσος Lyman-alpha". Πρόκειται για ένα σύνολο γραμμών απορρόφησης που εμφανίζονται στο φάσμα φωτός από τα κβάζαρ, οι οποίες ερμηνεύονται ως ενδείξεις για την ύπαρξη γιγαντιαίων τειχών διαγαλαξιακών (κυρίως υδρογόνου) αερίων. Αυτά τα τείχη φαίνεται να σχετίζονται με το σχηματισμό νέων γαλαξιών.
Μαντία Πραντές
Γλώσσες
Η επίσημη γλώσσα του κράτους είναι τα χίντι, η οποία ομιλείται από πάνω από τα δύο τρίτα του πληθυσμού και χρησιμοποιείται σε όλες τις κρατικές επιχειρήσεις. Στις αστικές περιοχές η βασική γλώσσα είναι τα τυπικά χίντι, ενώ οι μουσουλμάνοι ομιλούν τα ουρντού. Ωστόσο, στις αγροτικές περιοχές, χρησιμοποιούνται ποικιλίες της γλώσσας που αναφέρονται ως διάλεκτοι των χίντι, με τις περισσότερες από αυτές να είναι αρκετά διακριτές. Στα δυτικά ομιλούνται η μάλβι και η νιμάντι, οι οποίες σχετίζονται πιο στενά με τις γλώσσες ρατζαστάνι. Στα βόρεια και στα ανατολικά ομιλούνται η μπουντέλι και η μπαγκέλι που είναι ανατολικές ποικιλίες των χίντι. Στα νοτιοανατολικά ομιλείται η τσατισγκάρι, ενώ στα νότια ομιλείται η ποβάρι. Οι περισσότεροι ομιλητές αυτών των γλωσσών θεωρούν ότι είναι διάλεκτοι των χίντι και έτσι αναφέρουν τη γλώσσα τους ως "χίντι" στην απογραφή.
Παρατηρήσιμο σύμπαν
Παρατηρήσεις
Χρειάζεται προσοχή κατά την περιγραφή δομών σε κοσμική κλίμακα διότι συχνά τα αντικείμενα είναι διαφορετικά από αυτό που δείχνουν. Η βαρυτική κυρτότητα (η καμπύλωση του φωτός λόγω της βαρύτητας) μπορεί να δημιουργεί την εντύπωση ότι μια εικόνα προέρχεται από κατεύθυνση διαφορετική από αυτή της πραγματικής της πηγής. Αυτό συμβαίνει όταν αντικείμενα που βρίσκονται στο προσκήνιο (όπως γαλαξίες) καμπυλώνουν τον περιβάλλοντα χωροχρόνο (όπως προβλέπεται από τη Γενική θεωρία της Σχετικότητας), και εκτρέπουν τις ακτίνες φωτός που περνούν. Προς δική μας διευκόλυνση, η ισχυρή βαρυτική κύρτωση μπορεί μερικές φορές να μεγεθύνει τους μακρινούς γαλαξίες, κάνοντας τον εντοπισμό τους ευκολότερο. Η ασθενής βαρυτική κύρτωση από το ενδιάμεσο σύμπαν επίσης αλλάζει λίγο τη δομή μεγάλης κλίμακας που παρατηρούμε. Από το 2004 και μετά, οι μετρήσεις της ασθενούς βαρυτικής κύρτωσης έδειξαν πως μπορούν να χρησιμοποιηθούν ως δοκιμές κοσμολογικών μοντέλων.
Κοσμογραφία της κοσμικής γειτονιάς μας
Στο κέντρο του υπερσμήνους Ύδρα - Κένταυρος, υπάρχει μια βαρυτική ανωμαλία η οποία ονομάζεται ο Μεγάλος Ελκυστής και επηρεάζει την κίνηση των γαλαξιών σε μια έκταση εκατοντάδων εκατομμυρίων ετών φωτός. Αυτοί οι γαλαξίες είναι όλοι μετατοπισμένο προς το ερυθρό, σε συμφωνία με το νόμο του Χαμπλ. Αυτό μας δείχνει ότι απομακρύνονται από εμάς και ο ένας από τον άλλον, αλλά οι διαφορές στη μετατόπιση τους προς το ερυθρό είναι επαρκείς για να αποκαλύψουν την ύπαρξη μιας συγκέντρωσης μάζας ίσης με δεκάδες χιλιάδες γαλαξίες.
Μαντία Πραντές
Θρησκείες
Σύμφωνα με την απογραφή του 2011, το 90,9% των κατοίκων είναι ινδουιστές, ενώ στις θρησκευτικές μειονότητες ανήκουν το ισλάμ (6,6%), ο τζαϊνισμός (0,8%), ο βουδισμός (0,3%), ο χριστιανισμός (0,3%), και οι σιχ (0,2%).
Παρατηρήσιμο σύμπαν
Κοσμογραφία της κοσμικής γειτονιάς μας
Ο Μεγάλος Ελκυστής, που ανακαλύφθηκε το 1986, βρίσκεται σε μια απόσταση μεταξύ 150 και 250 εκατομμυρίων ετών φωτός (250 εκατομμύρια είναι η πιο πρόσφατη εκτίμηση), στην κατεύθυνση των αστερισμών της Ύδρας και του Κενταύρου. Στην περιοχή του υπάρχει πληθώρα παλιών μεγάλων γαλαξιών, πολλοί από τους οποίους συγκρούονται με τους γείτονες τους ή εκπέμπουν μεγάλες ποσότητες ραδιοκυμάτων.
Μαντία Πραντές
Κυβέρνηση και πολιτική
Η Μάντια Πραντές έχει ένα πολιτειακό νομοθετικό σώμα που αποτελείται από 230 έδρες. Από την πολιτεία προέρχονται 40 μέλη του κοινοβουλίου της Ινδίας: 29 εκλέγονται στη Λοκ Σάμπα (Κάτω Βουλή) και 11 στη Ράτζια Σάμπα (Άνω Βουλή). Ο συνταγματικός αρχηγός της πολιτείας είναι ο κυβερνήτης, ο οποίος διορίζεται από τον πρόεδρο της Ινδίας. Οι εκτελεστικές εξουσίες ανήκουν στον πρωθυπουργό της πολιτείας, ο οποίος είναι ο εκλεγμένος ηγέτης του νομοθετικού σώματος της πολιτείας. Ο σημερινός κυβερνήτης είναι ο Mangubhai C. Patel και ο πρωθυπουργός είναι ο Shivraj Singh Chouhan του Κόμματος Μπαρατίγια Τζανάτα.
Παρατηρήσιμο σύμπαν
Μάζα της κοινής ύλης
Η μάζα του σύμπαντος αναφέρεται συχνά ως 1050 τόνοι ή 1053 κιλά. Σε αυτά τα πλαίσια, η μάζα αναφέρεται στην κοινή μάζα και περιλαμβάνει το διαστρικό μέσο (ISM) και το διαγαλαξιακό μέσο (IGM). Όμως, δεν περιλαμβάνει τη σκοτεινή ύλη και τη σκοτεινή ενέργεια. Τρεις υπολογισμοί επιβεβαιώνουν αυτό τον αριθμό για τη μάζα της κοινής ύλης στο σύμπαν : Εκτιμήσεις βασισμένες στην κρίσιμη πυκνότητα, εξαγωγές από τον αριθμό των άστρων και εκτιμήσεις βασισμένες στη σταθερή κατάσταση. Αυτοί οι υπολογισμοί υποθέτουν ότι το σύμπαν είναι πεπερασμένο.
Μαντία Πραντές
Κυβέρνηση και πολιτική
Τα κυρίαρχα πολιτικά κόμματα στην πολιτεία είναι το Κόμμα Μπαρατίγια Τζανάτα (BJP) και το Ινδικό Εθνικό Κογκρέσο (INC). Σε αντίθεση με πολλές από τις γειτονικές πολιτείες, τα μικρά ή περιφερειακά κόμματα δεν έχουν μεγάλη επιτυχία στις πολιτειακές εκλογές. Στις πολιτειακές εκλογές του Νοεμβρίου 2018, το INC κέρδισε 114 έδρες, νικώντας το BJP με 109 έδρες. Το Κόμμα Μπαχουτζάν Σαμάτζ είναι το τρίτο μεγάλύτερο κόμμα στο νομοθετικό σώμα της πολιτείας, με 2 έδρες, ενώ άλλα μικρότερα κόμματα μοιράστηκαν τις εναπομείνασες 5 έδρες.
Εξωτερικοί σύνδεσμοι
Κατηγορία:Ομόσπονδες Πολιτείες Ινδίας
Παρατηρήσιμο σύμπαν
Εκτιμήσεις με βάση την κρίσιμη πυκνότητα
Κρίσιμη πυκνότητα ορίζεται ως η πυκνότητα της ενέργειας με την οποία η διαστολή του σύμπαντος τοποθετείται μεταξύ της συνεχούς διαστολής και της κατάρρευσης. Παρατηρήσεις της κοσμικής μικροκυματικής ακτινοβολίας υποβάθρου από τη Μικροκυματική Ανισοτροπική Διερεύνηση Wilkinson υποδεικνύουν ότι η χωρική κυρτότητα του σύμπαντος είναι πολύ κοντά στο 0, κάτι το οποίο στα τρέχοντα κοσμολογικά μοντέλα δείχνει ότι η τιμή της παραμέτρου πυκνότητας πρέπει να είναι πολύ κοντά σε μια ορισμένη τιμή κριτικής πυκνότητας. Σε αυτή την κατάσταση, ο υπολογισμός της κρίσιμης πυκνότητας pc είναι:
Εξαγωγή συμπερασμάτων από τον αριθμό των άστρων
Δεν υπάρχει προς το παρόν κάποιος τρόπος ώστε να υπολογίσουμε τον ακριβή αριθμό των άστρων αλλά με βάση την παρούσα έρευνα, κυμαίνεται μεταξύ 1022 και 1024. Ένας τρόπος να τεκμηριώσουμε αυτά τα μεγέθη είναι να εκτιμήσουμε τον αριθμό των γαλαξιών και να πολλαπλασιάσουμε με τον αριθμό των άστρων σε ένα συνηθισμένο γαλαξία. Η απεικόνιση Hubble Ultra-Deep Field του 2004 περιέχει περίπου 10.000 γαλαξίες. Το κομμάτι του ουρανού σε αυτή την περιοχή είναι 3,4 λεπτά της μοίρας σε κάθε πλευρά. Για μια σχετική σύγκριση, θα χρειαζόταν περίπου 50 τέτοιες απεικονίσεις για να καλυφθεί πλήρως το φεγγάρι. Εάν πρόκειται για μια κοινή απεικόνιση του συνόλου του ουρανού, υπάρχουν περίπου 100 δισεκατομμύρια γαλαξίες στο σύμπαν. Πιο πρόσφατα, το 2012, οι επιστήμονες του Hubble δημοσίευσαν την απεικόνιση Hubble Extreme Deep Field η οποία έδειχνε ελαφρώς περισσότερους γαλαξίες για μια περίπου ίδια περιοχή. Ωστόσο, για να υπολογίσουμε τον αριθμό άστρων με βάση αυτές τις απεικονίσεις θα χρειαζόμασταν επιπλέον υποθέσεις : το ποσοστό των μεγάλων και των νάνων γαλαξιών και τον μέσο αριθμό άστρων που περιέχουν. Έτσι, μια λογική εκτίμηση θα ήταν να υποθέσουμε ότι υπάρχουν 100 δισεκατομμύρια κοινοί γαλαξίες με 100 δισεκατομμύρια άστρα ανά γαλαξία. Αυτό μας δίνει 1022 άστρα. Στη συνέχεια θα πρέπει να υπολογίσουμε το μέσο όρο μάζας του άστρου η οποία μπορεί να υπολογιστεί από την κατανομή των άστρων στο γαλαξία μας. Μέσα στο γαλαξία μας, αν ένας μεγάλος αριθμός άστρων ταξινομηθεί με βάση την φασματική τάξη, το 73% είναι τάξης Μ η οποία περιλαμβάνει άστρα με το 30% της μάζας του Ήλιου. Εάν λάβουμε υπόψη τη μάζα και τον αριθμό των άστρων σε κάθε φασματική τάξη, η μέση μάζα ενός άστρου είναι το 51,5% της μάζας του Ήλιου μας. Η μάζα του Ήλιου είναι 2 x 1030 έτσι μια λογική εκτίμηση για τη μάζα ενός μέσου άστρου στο σύμπαν είναι 1030 κιλά. Έτσι, η μάζα όλων των άστρων ισούται με τον αριθμό των άστρων (1022) επί τη μάζα ενός μέσου άστρου (1030 κιλά), σύνολο 1052 κιλά. Ο επόμενος υπολογισμός αφορά το Διαστρικό Μέσο και το Διαγαλαξιακό Μέσο. Το Διαστρικό Μέσο είναι ύλη μεταξύ των άστρων: αέρια (κυρίως υδρογόνο) και σκόνη. Το Διαγαλαξιακό Μέσο είναι ύλη μεταξύ των γαλαξιών, κυρίως υδρογόνο. Η κοινή ύλη (πρωτόνια, νετρόνια και ηλεκτρόνια) υπάρχουν στο Διαστρικό αλλά και στο Διαγαλαξιακό Μέσο. Στην " Καταγραφή Κοσμικής Ενέργειας " ορίζεται το ποσοστό του κάθε μέρους ως εξής : άστρα = 5,9%,Διαστρικό Μέσο, = 1,7%,και Διαγαλαξιακό Μέσο = 92,4%. Έτσι,για να εξάγουμε τη μάζα του σύμπαντος από τη μάζα των άστρων,διαιρούμε τη μάζα 1052 κιλών που υπολογίσαμε για τα άστρα με το 5,9%. Το αποτέλεσμα είναι 1,7 x 1053 κιλά για όλη την κοινή ύλη.
Εκτιμήσεις βασισμένες σε σύμπαν σταθερής κατάστασης
Ο σερ Φρέντ Χόιλ υπολόγισε τη μάζα ενός παρατηρήσιμου σύμπαντος σταθερής κατάστασης χρησιμοποιώντας την παρακάτω εξίσωση: η οποία μπορεί να εκφραστεί επίσης ως: Εδώ το Η είναι η σταθερά Χάμπλ, το ρ είναι η σταθερά Χόιλ για την πυκνότητα, το G είναι η βαρυτική σταθερά και το c είναι η ταχύτητα του φωτός.
Σύγκριση αποτελεσμάτων
Συνοψίζοντας, οι 3 ανεξάρτητοι υπολογισμοί παράγουν σχετικά κοντινά αποτελέσματα : 1,46 x 1053 κιλά, 1,7 x 1053 κιλά και 1,20 x 1053 κιλά. Ο μέσος όρος είναι 1,45 x 1053 κιλά.
Περιεχόμενο ύλης - αριθμός ατόμων
Υποθέτοντας ότι η μάζα της κοινής ύλης είναι 1,45 x 1053 κιλά και υποθέτοντας πως όλα τα άτομα είναι άτομα υδρογόνου (τα οποία στην πραγματικότητα αποτελούν περίπου το 74% όλων των ατόμων στο γαλαξία κατά μάζα), ο υπολογισμός του συνολικού αριθμού ατόμων στο σύμπαν είναι εύκολος. Διαιρούμε τη μάζα της κοινής ύλης με τη μάζα ενός ατόμου υδρογόνου (1,45 x 1053 κιλά δια 1,67 x 10−27 κιλά). Το αποτέλεσμα είναι περίπου 1080 άτομα υδρογόνου. Η βιοχημεία ίσως ξεκίνησε λίγο μετά το Big Bang,περίπου 13,8 δισεκατομμύρια χρόνια πριν σε μια κατοικήσιμη περίοδο όπου το σύμπαν ήταν μόνο 10-17 εκατομμυρίων ετών. Σύμφωνα με την Υπόθεση της Πανσπερμίας, η μικροσκοπική ζωή - διαμοιρασμένη σε μετεωροειδείς, αστεροειδείς και άλλα μικρά σώματα του ηλιακού συστήματος - μπορεί να υπάρχει σε πολλά μέρη του σύμπαντος. Παρόλο που η ζωή έχει επιβεβαιωθεί μόνο στη Γη,πολλοί πιστεύουν πως εξωγήινη ζωή δεν είναι απλώς πιθανό να υπάρχει αλλά είναι πιθανό ή ακόμα και αναπόφευκτο.
Τα πιο απομακρυσμένα ουράνια σώματα
Το πιο απομακρυσμένο ουράνιο σώμα που έχει εντοπισθεί σύμφωνα με τα στοιχεία του Ιανουαρίου του 2011 είναι ένας υποψήφιος γαλαξίας με κωδικό UDFj-39546284. Το 2009, μια έκρηξη ακτίνων Γάμμα, η GRB 090423 φάνηκε να έχει μετατόπιση προς το ερυθρό μεγέθους 8,2 κάτι το οποίο μας δείχνει ότι το καταρρέον άστρο που την προκάλεσε εξερράγη όταν το σύμπαν ήταν μόλις 630 εκατομμυρίων ετών. Η έκρηξη συνέβη περίπου 13 δισεκατομμύρια χρόνια πριν, έτσι η απόσταση των περίπου 13 δισεκατομμυρίων ετών φωτός αναφέρθηκε ευρέως στα ΜΜΕ (ή μερικές φορές ένα ακριβέστερο μέγεθος των 13,03 δισεκατομμυρίων ετών φωτός) παρόλο που αυτό θα ήταν η απόσταση που διένυσε το φως αντί για την "κανονική απόσταση" η οποία χρησιμοποιείται τόσο στο νόμο του Χαμπλ και στον ορισμό του μεγέθους του παρατηρήσιμου σύμπαντος (ο κοσμολόγος Ned Wright διαφωνεί με την κοινή χρήση σε ανακοινώσεις αστρονομίας της απόστασης που διανύει το φως σε αυτή τη σελίδα, και στο κάτω μέρος της σελίδας προσφέρει υπολογιστές που μπορούν να χρησιμοποιηθούν για τον υπολογισμό της παρούσας κανονικής απόστασης για ένα απομακρυσμένο σώμα σε ένα επίπεδο σύμπαν με βάση είτε τη μετατόπιση z προς το ερυθρό ή το χρόνο ταξιδιού του φωτός). Η κανονική απόσταση για μια μετατόπιση μεγέθους 8.2 είναι περίπου 9,2 γιγαπαρσέκς ή περίπου 30 δισεκατομμύρια έτη φωτός. Άλλο ένα ρεκόρ για το πιο απομακρυσμένο ουράνιο σώμα είναι ένας γαλαξίας ο οποίος παρατηρείται μέσω και βρίσκεται πίσω από το σμήνος Abell 2218 με απόσταση ταξιδιού φωτός επίσης 13 δισεκατομμύρια έτη φωτός από τη Γη, με παρατηρήσεις από το τηλεσκόπιο Χαμπλ να δείχνουν μια μετατόπιση προς το ερυθρό μεταξύ 6,6 και 7,1, και παρατηρήσεις από το τηλεσκόπιο Keck δείχνουν μια μετατόπιση προς το ερυθρό προς το ανώτερο όριο της κλίμακας, γύρω στο 7. Το φως του γαλαξία που τώρα παρατηρούμε από τη Γη πρέπει να ξεκίνησε να εκπέμπεται από την πηγή του περίπου 750 εκατομμύρια χρόνια μετά το Big Bang.
Ορίζοντες
Το όριο της παρατηρησιμότητας στο σύμπαν μας ορίζεται από ένα σύνολο κοσμολογικών οριζόντων οι οποίοι περιορίζουν, με βάση διάφορους φυσικούς φραγμούς, την έκταση στην οποία μπορούμε να λάβουμε πληροφορίες σχετικά με διάφορα γεγονότα στο σύμπαν. Ο διασημότερος ορίζοντας είναι ο ορίζοντας σωματιδίων ο οποίος θέτει ένα όριο σχετικά με την ακριβή απόσταση μέχρι την οποία μπορούμε να δούμε λόγω της ορισμένης ηλικίας του σύμπαντος. Επιπλέον ορίζοντες σχετίζονται με την πιθανή μελλοντική επέκταση των παρατηρήσεων (μεγαλύτερες από αυτή του ορίζοντα σωματιδίων λόγω της διαστολής του σύμπαντος), ένας "οπτικός ορίζοντας" στην επιφάνεια της τελευταίας διασποράς και άλλους σχετιζόμενους ορίζοντες με την επιφάνεια της τελευταίας διασποράς για τα νετρίνα και τα βαρυτικά κύματα.
Εξωτερικοί σύνδεσμοι
Κατηγορία:Φυσική κοσμολογία Κατηγορία:Σύμπαν
Βαλτέρ Νταμερύ
Ο Βαλτέρ Νταμερύ Walther Damery, 1610, Λιέγη – μετά το 1672, Λιέγη ), ήταν ζωγράφος της τεχνοτοπίας μπαρόκ από τη Φλάνδρα.
Βιογραφία
Σύμφωνα με το RKD ήταν ο δάσκαλος του μικρότερου αδελφού του Ζακ Νταμερύ (Jacques Damery) και του Ζιλ Αλλέ (Gilles Hallet). Ταξίδεψε στην Αγγλία το 1639 και τον επόμενο χρόνο έφυγε για την Ιταλία και στο δρόμο του το 1643 συνελήφθη από πειρατές και μεταφέρθηκε στο Αλγέρι. Έφυγε και το 1644 έκανε ένα υψόμετρο για τον καθεδρικό ναό της γαλλικής πόλης Τουλόν. Στη συνέχεια ταξίδεψε βόρεια και έμεινε στο Παρίσι μέχρι το 1646 πριν επιστρέψει στη Λιέγη, όπου ανέλαβε μαθητές. Είναι γνωστός για πορτρέτα και θρησκευτικά έργα, ένα από τα οποία χρονολογείται το 1672.
Εξωτερικοί σύνδεσμοι
Κατηγορία:Φλαμανδοί ζωγράφοι
Α.Κ.Ο. Άρης Χολαργού
Ο Αθλητικός Καλαθοσφαιρικός Όμιλος Άρης Χολαργού είναι ελληνικός αθλητικός σύλλογος που δραστηριοποιείται στην περιοχή του Χολαργού, όπου και βρίσκεται η έδρα του, το Κλειστό Γυμναστήριο Χολαργού «Αντώνης Τρίτσης». Επίσημο έτος ίδρυσής του είναι το 1989 και στο έμβλημά του εμφανίζεται ο θεός Άρης. Αγωνίζεται με χρώματα το κίτρινο και το μαύρο. Διατηρεί κατ' αποκλειστικότητα τμήματα καλαθοσφαίρισης για αθλήτριες όλων των ηλικιακών ομάδων: ακαδημίες, παγκορασίδων, κορασίδων, νεανίδων και γυναικών.
Ιστορική αναδρομή
Η πράξη ίδρυσης του συλλόγου υπεγράφη το 1989 στη συνοικία του Χολαργού.
Πρώτα βήματα στην Ε.Σ.Κ.Α. (1990-1996)
Ακολούθησε μια τετραετία παραμονής στην Α' Κατηγορία, από το φθινόπωρο του 1992 μέχρι την άνοιξη του 1996, οπότε και η ομάδα του Χολαργού κατέκτησε το Πρωτάθλημα. Κατ' επέκταση κέρδισε και εισιτήριο ανόδου σε Εθνική Κατηγορία για πρώτη φορά στην ιστορία της και συγκεκριμένα στη σήμερα ανενεργή Β' Εθνική Κατηγορία.
Άνοδος στη Β' Εθνική (1996-2001)
Στο επίπεδο αυτό παρέμεινε για τα επόμενα πέντε χρόνια διεκδικώντας το καλύτερο δυνατό αποτέλεσμα στους αγώνες του Ομίλου Νότου, ξεκινώντας από την αγωνιστική περίοδο 1996-97 και φτάνοντας μέχρι την περίοδο 2000-01. Τη χρονιά 1999-00 κλήθηκε να αντιμετωπίσει εννέα αντιπάλους απέναντι στους οποίους συνέλεξε 8 νίκες, 9 ήττες και 1 μηδενισμό. Κατετάγη στην 7η θέση της τελικής κατάταξης αποφεύγοντας τον υποβιβασμό. Ο Άρης δε στάθηκε, ωστόσο, το ίδιο τυχερός και την επόμενη χρονιά, 2000-01, οπότε και ολοκλήρωσε τις αγωνιστικές του υποχρεώσεις εντός της ζώνης του υποβιβασμού. Αυτή τη φορά τον όμιλο συνέθεσαν δώδεκα ομάδες με εκείνη του Χολαργού να συγκεντρώνει 7 νίκες και 15 ήττες. Η κατάληψη της 10ης θέσης οδήγησε τον Άρη στο οικείο του τοπικό πρωτάθλημα μετά το τέλος της περιόδου.
Εδραίωση σε εθνικό επίπεδο (1996-2001)
Η παραμονή του Άρη στην Α' Κατηγορία της Ε.Σ.Κ. Αττικής αποδείχθηκε σύντομη αυτή τη φορά, εφόσον με μόλις μία ήττα παθητικό αναδείχθηκε Πρωταθλητής την περίοδο 2001-02. Αυτό είχε και το φυσικό αποτέλεσμα της επιστροφής του στη Β' Εθνική Κατηγορία.
Την περίοδο 2002-03 συγκέντρωσε 13 νίκες και 7 ήττες απέναντι σε έντεκα αντιπάλους, ολοκληρώνοντας τις αγωνιστικές του υποχρεώσεις στην 4η θέση του Ομίλου Νότου. Το καλοκαίρι αυτό έλαβαν χώρα αναδιαρθρώσεις στα εθνικά πρωταθλήματα από την Ε.Ο.Κ. στο πλαίσιο των οποίων η Β' Εθνική καταργήθηκε. Το φθινόπωρο του 2003 η ομάδα του Χολαργού εντάχθηκε στο δυναμικό του Ομίλου Νότου της Α2 Εθνικής Κατηγορίας. Η χρονιά 2003-04 αποδείχθηκε εξέχουσας σημασίας για το σύλλογο καθώς μετά το πέρας αυτής βρέθηκε στην κορυφή του βαθμολογικού πίνακα με μία μόλις ήττα και κατ' επέκταση στο δυναμικό της Α1 Εθνικής Κατηγορίας για πρώτη φορά στην ιστορία του συλλόγου. Μέχρι σήμερα ο Άρης αποτελεί και τη μοναδική ομάδα του Χολαργού που έχει ποτέ αγωνιστεί σε κορυφαίο διασυλλογικό επίπεδο στο άθλημα που εκπροσωπεί.
Μέγιστη ακμή (2004-2008)
Στην παρθενική της περίοδο στη μεγάλη κατηγορία, 2004-05, η ομάδα συγκέντρωσε 7 νίκες και 19 ήττες, καταλαμβάνοντας τη 13η και προτελευταία θέση της τελικής βαθμολογικής κατάταξης. Η επίδοση αυτή δεν ήταν αρκετή να συγκρατήσει την ομάδα στην κατηγορία. Σε ό,τι αφορά στο θεσμό του Κυπέλλου Ελλάδος, αγωνίστηκε σε μόλις έναν αγώνα, στο πλαίσιο της 1ης Αγωνιστικής της Β' Φάσης, όπου και ηττήθηκε από τον Αστέρα Εξαρχείων με σκορ 75-68.
Την επόμενη αγωνιστική περίοδο, 2005-06, ο Άρης Χολαργού κατάφερε να ανατρέψει τη δυσάρεστη κατάσταση ανακτώντας το χαμένο έδαφος: η κατάκτηση εκ νέου του Πρωταθλήματος της Α2 Εθνικής, με απολογισμό 24 νίκες και 2 ήττες απέναντι σε δεκατρείς αντιπάλους, επέτρεψε την επιστροφή του στην Α1 Εθνική, όπου και καθιερώθηκε τα επόμενα χρόνια. Μαχητικότητα επέδειξε και στο Κύπελλο, αποκλείοντας διαδοχικά την Ε.Α. Πατρών (σκορ 59-44) και τους Άγιους Ανάργυρους (σκορ 53-61) προτού υποκύψει στο πλαίσιο της 3ης Αγωνιστικής της Α' Φάσης στην πίεση του Παναθηναϊκού (σκορ 56-63).
Τη χρονιά 2006-07 το δυναμικό της Α1 Εθνικής συνέθεσαν 14 σύλλογοι, ανάμεσα στους οποίους βρέθηκε και ο Άρης. Με απολογισμό 14 νίκες και 12 ήττες έκλεισε τη χρονιά στην 8η θέση της βαθμολογικής κατάταξης ανανεώνοντας την παρουσία του στην κατηγορία για το επόμενο φθινόπωρο. Στη διοργάνωση του Κυπέλλου αγωνίστηκε απευθείας στη Β' Φάση, αν και γνώρισε τον αποκλεισμό στο πρώτου του παιχνίδι με σκορ 54-50 από την Ακαδημία Ηλιούπολης.
Την αγωνιστική περίοδο 2007-08 ο Άρης πέτυχε ένα ακόμη επίτευγμα, αυτό της εξόδου στην Ευρώπη μετά την κατάληψη της 4ης θέσης στην τελική βαθμολογία του εγχώριου Πρωταθλήματος. Ειδικότερα σημείωσε 17 νίκες και 9 ήττες απέναντι σε δεκατρείς διεκδικητές του τίτλου. Την ίδια επίδοση είχαν επίσης ο Αθηναϊκός Βύρωνα και ο Απόλλων Πτολεμαΐδας, οι οποίοι κατετάγησαν στην 3η και 5η θέση αντίστοιχα εξαιτίας των μεταξύ τους αποτελεσμάτων. Σε ό,τι αφορά το θεσμό του Κυπέλλου, ο Άρης δεν πέτυχε για δεύτερη συνεχόμενη χρονιά κάτι αξιοσημείωτο, καθώς ηττήθηκε και πάλι στο πρώτο του παιχνίδι με σκορ 81-72 από τον Απόλλωνα και η πορεία του σταμάτησε στη Β' Φάση.
Η κομβική χρονιά (2008-09)
Η πρώτη και μοναδική μέχρι σήμερα συμμετοχή του Άρη σε ευρωπαϊκή διοργάνωσε έλαβε χώρα την περίοδο 2008-09 οπότε και προκρίθηκε στους Ομίλους του EuroCup (δεύτερη τη τάξει διασυλλογική διοργάνωση της FIBA Europe). Αρχικά ξεπέρασε με επιτυχία το εμπόδιο της Mladi Krajisnik, ομάδας με έδρα τη Μπάνια Λούκα της Βοσνίας (83-77 ήττα, 87-53 νίκη). Στη συνέχεια εντάχθηκε στον 7ο Όμιλο της κανονικής περιόδου όπου και αντιμετώπισε σε διπλούς αγώνες την τουρκική Γαλατασαράι με έδρα την Κωνσταντινούπολη, τη γαλλική Μοντβίλ με έδρα την ομώνυμη πόλη και τη μαυροβουνιακή Μπούντουτσνοστ με έδρα την Ποντγκόριτσα. Συγκεντρώνοντας 2 νίκες και 4 ήττες κατετάγη τρίτη στον όμιλο, με την πορεία της στο θεσμό να σταματά στα τέλη Νοεμβρίου.
Αξιοσημείωτα, τη χρονιά αυτή η ομάδα σημείωσε την καλύτερη πορεία της στο θεσμό του Κυπέλλου Ελλάδος. Στο πλαίσιο της Β' Φάσης απέκλεισε τον Απόλλωνα Καλαμαριάς με σκορ 75-65, στο πλαίσιο της Γ' Φάσης την Αγία Παρασκευή με σκορ 55-86 και στο πλαίσιο της Δ' Φάσης τη Φ.Ε.Α. με σκορ 51-76. Στη συνέχεια αγωνίστηκε στην τελική φάση, η οποία διεξήχθη υπό τη μορφή Final-4 στο Κλειστό Γυμναστήριο της Ζωφριάς, στα Άνω Λιόσια, στις 7 και 8 Μαρτίου 2009. Με τις εντάσεις στο σύλλογο να αποτελούν καθημερινότητα, στους ημιτελικούς γνώρισε πραγματική συντριβή με αποτέλεσμα 93-23 από το Παλαιό Φάληρο. Στο μικρό τελικό επίσης έχασε με μεγάλη διαφορά από τον Παναθηναϊκό, με το τελικό σκορ να διαμορφώνεται στο 80-43.
Προσπάθεια ανάκαμψης (2009-11)
Την αγωνιστική περίοδο 2009-10 η ομάδα του Χολαργού επιχείρησε μια νέα αρχή στο Πρωτάθλημα του Ομίλου Νότου της Α2 Εθνικής Κατηγορίας, καλούμενη να αντιμετωπίσει δεκατρείς συλλόγους. Στην τελική βαθμολογική κατάταξη βρέθηκε στη μέση περίπου, και συγκεκριμένα στην 8η θέση, με συγκομιδή 13 νίκες και 13 ήττες. Στη διοργάνωση του Κυπέλλου παρατάχθηκε απέναντι στον Κτησιφόντα Παιανίας στο πλαίσιο της Α' Φάσης, γνωρίζοντας, ωστόσο, την ήττα-αποκλεισμό με σκορ 50-63.
Την επόμενη χρονιά 2010-11, πάντα στον Όμιλο Νότου της Α2 Εθνικής, ο Άρης σημείωσε αγωνιστική ανάκαμψη ολοκληρώνοντας αισιόδοξα τις αγωνιστικές του υποχρεώσεις στην 3η θέση του τελικού βαθμολογικού πίνακα, απέναντι σε έντεκα ακόμη διεκδικητές. Ο απολογισμός της χρονιάς ήταν 17 νίκες και 5 ήττες. Βάσει της προκήρυξης της Ε.Ο.Κ. συμμετείχε σε έναν ακόμη αγώνα κατάταξης, απέναντι στην ομάδα που κατέλαβε την αντίστοιχη θέση στον Όμιλο Βορρά, την Αναγέννηση Νέου Ρυσίου, για τον καθορισμό της σειράς προτεραιότητας προς κάλυψη τυχόν κενής θέσης στην Α1 Εθνική Κατηγορία Γυναικών, για την περίοδο 2011-12. Νικήτρια αναδείχθηκε η ομάδα του Άρη με σκορ 57-75. Ο Άρης μέσα στη χρονιά συμμετείχε και σε έναν αγώνα για το Κύπελλο Ελλάδος, στο πλαίσιο της Α' Φάσης, όπου την πορεία του στο θεσμό ανέκοψε ο Αστέρας Εξαρχείων με σκορ 59-68.
Παρά τα ικανοποιητικά αγωνιστικά αποτελέσματα, η ομάδα αντιμετώπισε ανυπέρβλητα οικονομικά προβλήματα με αποτέλεσμα να ανακοινώσει επισήμως τον Ιούλιο του 2011 ότι δεν θα συμμετάσχει στο πρωτάθλημα της Α2 Εθνικής της επόμενης χρονιάς. Την περίοδο 2011-12 απείχε εντελώς από κάθε αγωνιστική δραστηριότητα.
Περίοδος παρακμής (2012-2015)
Την αγωνιστική περίοδο 2012-13 ο Άρης Χολαργού επανήλθε στην ενεργό δράση, δηλώνοντας συμμετοχή στο Πρωτάθλημα της Β' Κατηγορίας Γυναικών της Ε.Σ.Κ. Αττικής. Οι επιδόσεις του υπήρξαν απογοητευτικές, με την ομάδα να συγκεντρώνει μόλις 1 νίκη σε 22 αγώνες απέναντι σε έντεκα αντιπάλους. Κατά συνέπεια υποβιβάστηκε απευθείας στην αμέσως χαμηλότερη κατηγορία.
Την επόμενη χρονιά, 2013-14, ο σύλλογος έλαβε μέρος στους αγώνες του 2ου Ομίλου της Γ' Κατηγορίας. Έκλεισε τη χρονιά με απολογισμό 15 νίκες και 5 ήττες, ολοκληρώνοντας τις αγωνιστικές του υποχρεώσεις στην 3η θέση της τελικής κατάταξης. Δεν κατόρθωσε να συμμετάσχει στο μπαράζ ανόδου, ανανεώνοντας την παρουσία του στην ίδια κατηγορία από το επόμενο φθινόπωρο.
Κατά την αγωνιστική περίοδο, 2014-15, ο Α.Κ.Ο. Άρης Χολαργού έλαβε μέρος στο Πρωτάθλημα του 2ου Ομίλου της Γ' Κατηγορίας Γυναικών που διοργανώνει η Ε.Σ.Κ. Αττικής. Αντιμετωπίζοντας έντεκα ομάδες στη διεκδίκηση της ανόδου, έκλεισε την κανονική περίοδο με απολογισμό 20 νίκες και 2 ήττες. Σαν αποτέλεσμα κατέλαβε τη 2η θέση της βαθμολογικής κατάταξης πίσω από τον Άγιο Θωμά. Στη συνέχεια αντιμετώπισε σε αγώνα μπαράζ την ομάδα του Παπάγου, η οποία είχε καταταγεί 2η στον άλλο όμιλο της Κατηγορίας. Εκεί γνώρισε την ήττα με σκορ 36-34, αποτυγχάνοντας να ανέλθει για ένα καλάθι στην αμέσως ανώτερη κατηγορία.
Με βάση τις σχετικές αναδιαρθρώσεις των κατηγοριών λόγω μη συμμετοχής ομάδων στις ανώτερες κατηγορίες, η ομάδα του Άρη Χολαργού πήρε το "εισιτήριο" για την Β' Κατηγορία Γυναικών της Ε.Σ.Κ. Ατιικής.
Περίοδος Ανάκαμψης (2015 - 2017)
Κατά την αγωνιστική περίοδο, 2015-16, ο Α.Κ.Ο. Άρης Χολαργού έλαβε μέρος στο Πρωτάθλημα του Β' Κατηγορίας Γυναικών που διοργανώνει η Ε.Σ.Κ. Αττικής. Αντιμετωπίζοντας έντεκα ομάδες στη διεκδίκηση της ανόδου, έκλεισε την κανονική περίοδο με απολογισμό 14 νίκες και 8 ήττες. Σαν αποτέλεσμα κατέλαβε τη 4η θέση της βαθμολογικής κατάταξης Στη συνέχεια αντιμετώπισε σε αγώνα μπαράζ την ομάδα της ΑΕ Εστιας Φιλίας - Θησέας, η οποία είχε καταταγεί 3η στην Βαθμολογία της Κατηγορίας. Εκεί γνώρισε την ήττα με σκορ 60- 57, αποτυγχάνοντας να ανέλθει στην αμέσως ανώτερη κατηγορία.
Την αγωνιστική περίοδο ,2016 -2017, η ομάδα του Α.Κ.Ο Άρη Χολαργού υπό την καθοδήγηση του Σ. Γεωργουδάκη και Α. Στρατίκη έλαβε μέρος στην Β' Κατηγορία Γυναικών που διοργανώνει η Ε.Σ.Κ. Αττικής. Την χρόνια αυτή η ομάδα είχε απολογισμό 20 νίκες και 2 ήττες, καταλαμβάνοντας την πρώτη θέση της βαθμολογικής κατάταξης εξασφαλίζοντας και την απευθείας άνοδο στην Α' Κατηγορία Γυναικών έχοντας την καλύτερη άμυνα και επίθεση του πρωταθλήματος.
Έδρα του συλλόγου είναι το Κλειστό Γυμναστήριο Χολαργού «Αντώνης Τρίτσης», χωρητικότητας 1.200 θεατών. Πρόεδρος του Διοικητικού Συμβουλίου είναι από τον Οκτώβριο του 2014 η Μαρίσα Αραπούδη, γενικός αρχηγός ο Απόστολος Κιοσές και γενικός έφορος ο Βασίλης Στεφανίδης. Καθήκοντα πρώτου προπονητή έχει αναλάβει ο Σπύρος Γεωργουδάκης με βοηθό την Φάννυ Ροϊδου
Νέα Πορεία (2017 - έως σήμερα)
Την αγωνιστική περίοδο ,2017 -2018, η ομάδα του Α.Κ.Ο Άρη Χολαργού υπό την καθοδήγηση του Σ. Γεωργουδάκη και Φ. Ροϊδου έλαβε μέρος στην Α' Κατηγορία Γυναικών που διοργανώνει η Ε.Σ.Κ. Αττικής. Την χρόνια αυτή η ομάδα είχε απολογισμό 15 νίκες και 5 ήττες, καταλαμβάνοντας την δεύτερη θέση της βαθμολογικής κατάταξης  εξασφαλίζοντας την είσοδο στα μπαραζ για μια θέση στην Α'2. Εθνική Κατηγορία. Στα μπαραζ, προκρίθηκε στον τελικό αφού επικράτησε στην πρώτη φαση των μπαραζ επι του ΜΕΛΑΣ Αγ. ΕΛΕΥΘΕΡΙΟΣ με σκορ 51-37 και συμπλήρωσε τρεις νίκες. Στον τελικό των μπαραζ αντιμετώπισε την ομάδα του Α.Ο ΑΜΥΝΤΑ όπου και ηττήθηκε με σκορ 51-43 και κατέλαβε οριστικά την δευτερη θέση. Στον θεσμό του ΚΥΠΕΛΛΟΥ ΕΣΚΑ, η ομάδα του Α.Κ.Ο Άρη Χολαργού έφτασε στους τέσσερις , όπου αντιμετπώπισε ξανά την ομάδα του Α.Ο ΑΜΥΝΤΑ , όπου γνώρισε νέα ήττα με σκορ 51 - 50.
Την αγωνιστική περίοδο ,2018 -2019, η ομάδα του Α.Κ.Ο Άρη Χολαργού υπό την καθοδήγηση του Σ. Γεωργουδάκη και Φ. Ροϊδου έλαβε μέρος  στην Α' Κατηγορία Γυναικών που διοργανώνει η Ε.Σ.Κ. Αττικής και ολοκλήρωση την κανονική διάρκεια του πρωτθληματος καταλαμβάνοντας την δεύτερη θέση, καισ την διαδικασία των μπαράζ μετά τα ανεπιτυχή αποτελέσματα κατέβαλε την Τέταρτη θέση
Την χρονιά αυτή κατέκτησε το ΚΥΠΕΛΛΟ ΓΥΝΑΙΚΩΝ ΕΣΚΑ για πρώτη φορά στην ιστορία του, νικώντας στον μεγάλο τελικό την ομάδα του ΓΑΣ ΕΥΝΙΚΟΥ με σκορ 52-47
Η αγωνιστική περίοδος 2019 -2020 ξεκίνησε για τον Α.Κ.Ο. ΑΡΗ ΧΟΛΑΡΓΟΥ υπο την καθοδήγηση  του Σ. Γεωργουδάκη και Φ. Ροϊδου στην Α' Κατηγορία Γυναικών που διοργανώνει η Ε.Σ.Κ. Αττική. Απο τον Ιανουάριο του 2020 ομως, και έπειτα απο την παραίτηση του προπονητικού δίδυμου, την θέση του πρώτου προπονητή  ανέλαβε ο Νίκος Βερροιόπουλος. Η χρονια αυτή δυστυχώς δεν ολοκληρώθηκε με την διακοπή του πρωταθλήματος λόγω COVID-19. Παρόλα αυτά όμως, η ομάδα του Α.Κ.Ο ΑΡΗ ΧΟΛΑΡΓΟΥ κατέκτησε για δεύτερη συνεχόμενη χρονία το ΚΥΠΕΛΛΟ ΓΥΝΑΙΚΩΝ ΕΣΚΑ, αφου στον τελικό που πραγματοποιήθηκε στις 27 Φεβρουαρίου στο Κλειστό Γυμναστήριο DEREE επιβλήθηκε του Π.Ο ΑΓΙΟΥ ΘΩΜΑ με 55 - 31
Έδρα του συλλόγου είναι το αναμορφωμένο Κλειστό Γυμναστήριο Χολαργού «Αντώνης Τρίτσης», χωρητικότητας 1.200 θεατών. Πρόεδρος του Διοικητικού Συμβουλίου είναι η κα. Μαρίσα Αραπούδη, την θέση του Αντιπροέδρου ο κ. Θεοδώρου Αλφρέδος και την θέση του Γενικού Γραμματέα κατέχει ο κ. Μωραϊτης Νίκος
Εξωτερικοί σύνδεσμοι
Κατηγορία:Αθλητικοί σύλλογοι Αθήνας Κατηγορία:Δήμος Παπάγου-Χολαργού Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.Κ.Α. Κατηγορία:Ιδρύσεις αθλητικών συλλόγων το 1989 Κατηγορία:Ιδρύσεις ομάδων καλαθοσφαίρισης το 1989
Εθνικά Πάρκα Λίμνης Τουρκάνα
Τα Εθνικά Πάρκα της Λίμνης Τουρκάνα αποτελούνται από το Εθνικό Πάρκο Σιμπιλόι και τα δύο νησιά της Λίμνης Τουρκάνα.
Εξωτερικοί σύνδεσμοι
Κατηγορία:Μνημεία Παγκόσμιας Κληρονομιάς στην Κένυα Κατηγορία:Εθνικά πάρκα της Κένυας
Τζιν Κένεντι
Η Τζιν Κένεντι (αγγλικά: Jean Ann Kennedy Smith, 20 Φεβρουαρίου 1928 – 17 Ιουνίου 2020) ήταν Αμερικανίδα διπλωμάτης, ακτιβίστρια, ανθρωπίστρια και συγγραφέας. Υπηρέτησε ως πρέσβειρα των ΗΠΑ στην Ιρλανδία από το 1993 έως το 1998. Ήταν μέλος της οικογένειας Κένεντι, το όγδοο από τα εννιά παιδιά της οικογένειεας και η μικρότερη κόρη του Τζόζεφ Κένεντι και της Ρόουζ Φίτζεραλντ. Αδέρφια της ήταν μεταξύ άλλων ο πρόεδρος Τζον Φιτζέραλντ Κένεντι, ο γερουσιαστής Ρόμπερτ Κένεντι, ο γερουσιαστής Τεντ Κένεντι και η ιδρύτρια των Special Olympics Γιούνις Κένεντι Σράιβερ.
Καριέρα
Ως πρέσβειρα στην Ιρλανδία, η Κένεντι ασχολήθηκε ιδιαίτερα με την διατήρηση της ειρήνης στη Βόρεια Ιρλανδία ως εκπρόσωπος του προέδρου Μπιλ Κλίντον στο Δουβλίνο. Έλαβε αρκετά σχόλια όταν προέτρεψε το Στέιτ Ντιπάρτμεντ των ΗΠΑ να χορηγήσει βίζα στον πρόεδρο Τζέρι Άνταμς, παρόλο που η οικογένειά της ισχυρίστηκε ότι αυτή η ενέργεια επηρέασε τον Ιρλανδικό Δημοκρατικό Στρατό ώστε να ζητήσει την κατάπαυση του πυρός το 1994. Ωστόσο, ο Άνταμς ισχυρίστηκε ότι ο ίδιος ο πρόεδρος Κλίντον ηγήθηκε της διαδικασίας για την διατήρηση της ειρήνης στη Βόρεια Ιρλανδία και ότι κατά την διάρκεια της διαδικασίας, η Κένεντι βασίστηκε στις συμβουλές ενός ιερέα από το Μπέλφαστ. Η πρόεδρος της Ιρλανδίας Μαίρη Μακ Αλίς χορήγησε τιμητική ιρλανδική υπηκοότητα στην Κένεντι το 1998, ως αναγνώριση των υπηρεσιών της στη χώρα.